Yaponiya muzeylərinin siyahısı

Bu səhifədə Yaponiya muzeylərinin siyahısı verilmişdir. 2018-ci ilin oktyabrına olan statistikaya əsasən Yaponiyada 5738 muzey fəaliyyət göstərir.

 Siyahı 
 Aomori prefekturası 
 Ad Şəkil Şəhər Yaranma tarixi Növ Haqqında Osamu Dazai Memorial Muzeyi 100px Qoşoqavara 17 aprel 1998 ədəbiyyat Yaponiya yazıçısı Osamu Dazainin həyat və yaradıcılığına həsr olunmuşdur. Muzey yazıçının doğulduğu, 1907-ci ildə tikilmiş, Şoyokan kimi tanınan malikanədə yerləşir. Muzeydə Dazainin yazı alətləri və kağızları, kitabları, məktubları, romanlarının ilkin nəşrləri, sevimli plaşı və digər xatirə əşyaları sərgilənir.

 Ayçi prefekturası 
 Ad Şəkil Şəhər Yaranma tarixi Növ Haqqında Ayçi Prefektura Kanalizasiya Elmi Muzeyi 100px İnazava 15 aprel 2000 elm Muzey insanları kanalizasiya sistemləri barədə məlumatlandırmaq məqsədilə açılmışdır. 2017-ci ildəki sponsorluq razılaşmasına əsasən muzeyin rəsmi adı Metawater Ayçi Kanalizasiya Elmi Muzeyidir. Burada kanalizasiya sisteminin iş prinsipini göstərən bölmələr yerləşir. Maneki-neko Muzeyi 100px Seto 16 mart 2005 incəsənət Maneki-nekolara həsr olunmuş ən böyük muzeydir. Muzeyin əsası 2000-ci ildə Qunma prefekturasında qoyulmuşdur. Daha sonra 2004-cü ildə indiki yerinə köçürülmüşdür. Muzey kolleksiyasının böyük hissəsini minlərlə maneki-neko təşkil edir. Muzeyin kolleksiyasına tarixi maneki-nekolar ilə yanaşı oyuncaq kimi istifadə olunmuş və ya məbədlərdən götürülmüş maneki-nekolar daxildir. Naqoya Şəhər Kanalizasiya Elmi Muzeyi 100px Naqoya iyul 1989 elm Muzey Naqoya şəhərinin 100 illiyi münasibətilə yaradılmışdır. Muzey kanalizasiya sistemlərinin iş prinsipinə həsr olunmuşdur. Muzeydə suyun dövranı, Naqoya şəhərinin təhlükə xəritəsi, kanalizasiya borularına qulluq, kanalizasiyanın tarixi haqqında məlumatlar verilir. Takeşima Fentezi Muzeyi 100px Qamaqori 1983 qarışıq İlk adı Qamaqori Fentezi Evi olmuşdur. Muzey balıqqulaqları ilə bəzədilmiş tavan dekorasiyaları, LED işıqlandırmalar, güzgülər və fentezi musiqisi ilə əhatə olunmuş, sürreal fentezi dünyası yaradılmağa çalışılmışdır. Muzeydə dünyanın 110 müxtəlif yerindən toplanmış 55 milyondan çox balıqqulağı nümayiş etdirilir. Toyohaşi Təbii Resurslar Muzeyi 100px Toyohaşi 1 noyabr 1980 elm Yeraltı resurslara, minerallara və enerjiyə həsr olunmuşdur. Muzeyin giriş tuneli Mie prefekturasında yerləşən və 1978-ci ildə bağlanmış Kişu mis mədəninin tunellərinin modeli əsasında hazırlanmış replikadır. Burada dünya tapılmış ən böyük topaz və ametist mineralları sərgilənir.

 Çiba prefekturası 
 Ad Şəkil Şəhər Yaranma tarixi Növ Haqqında İçihara Gölkənarı Muzeyi 100px İçihara 3 avqust 2013 incəsənət Takataki gölünün kənarında yerləşir. Muzeydəki xüsusi sərgilər incəsənət, memarlıq, dizayn, musiqi və folklor kimi mövzulara həsr olunur. Daimi sərgidə İçihara şəhərinin fəxri vətəndaşı olan sənətçi Yukio Fukazavanın işləri nümayiş etdirilir.

 Ehime prefekturası 
 Ad Şəkil Şəhər Yaranma tarixi Növ Haqqında Beşşi Mis Mədəni Memorial Muzeyi 100px Niihama 13 iyun 1975 geologiya Beşşi mis mədəninin tarixinə və fəaliyyətinə həsr olunmuşdur. Bu məbəd Yaponiyanın ən böyük mis mədənlərindən biri olmuşdur. Muzeydə Beşşi mis mədəninə aid əşyalar, mədənin açılmasına aid tarixi materiallar, süxurlar, mədənçilik texnologiyası materialları, mədən həyatı və praktikaları haqqında materiallar sərgilənir.

 Fukui prefekturası 
 Ad Şəkil Şəhər Yaranma tarixi Növ Haqqında Eçizen Yengəc Muzeyi 100px Eçizen 15 iyul 2000 zoologiya Yengəclərə həsr olunmuş yeganə Yaponiya muzeyidir. Eçizen yengəci Fukui prefekturasının tanınmış yengəc çeşididir. Muzeydə yengəclərin yaşayış ekologiyasını nümayiş etdirən sərgilər yerləşir, yengəc balalarının yetişdirilməsi ilə məşğul olunur, yengəclərlə bağlı incəsənət sərgiləri baş tutur.

 Fukuoka prefekturası 
 Ad Şəkil Şəhər Yaranma tarixi Növ Haqqında Toto Muzeyi 100px Kitakyuşu 28 avqust 2015 şirkət Muzey tualet istehsalı ilə məşğu olan "Toto" şirkətinin nəzdində fəaliyyət göstərir. Muzey şirkətin 100 illiyini qeyd etmək məqsədilə açılmışdır. Muzeydə şirkət tərəfindən istehsal olunmuş köhnə tualet və tualet oturacaqları, pisuarlar, vannalar və şirkətin ən məşhur məhsulu hesab olunan vaşletlər sərgilənir.

 Fukuşima prefekturası 
 Ad Şəkil Şəhər Yaranma tarixi Növ Haqqında Böyük Şərqi Yaponiya Zəlzələsi və Nüvə Fəlakəti Memorial Muzeyi 100px Futaba 20 sentyabr 2020 memorial 2011-ci ilin martında Yaponiyanın şərqində baş vermiş Tohoku zəlzələsi və sunamisi, eləcə də, Fukişima-1 AES nüvə fəlakəti hadisəsinə həsr olunmuşdur. Muzeydə Nüvə fəlakətinin səbəb olduğu fəsadlar statistik məlumatlar, fotolar, qrafiklər və şahid ifadələri ilə nümayiş etdirilir. Eksponatlara zəlzələ anında dayanmış saatlar, dağıntılar arasında tapılmış əşyalar, təxliyə üçün istifadə olunmuş təchizatlar daxildir. Hideyo Noquçi Memorial Muzeyi 100px İnavaşiro 21 may 1939 elm Yaponiya bakterioloqu Hideyo Noquçiyə həsr olunmuşdur. Muzey kompleksinə Noquçinin doğulduğu ev də daxildir və ev xüsusi mühafizə qurğusu ilə yağıntılardan qorunur. Muzeyin əsas binasında "Hideyonun həyatı və dövrləri", "Əsl Hideyo" və "Həkimin laboratoriyası" adlı daimi sərgi otaqları yerləşir. Hər bir sərgidə alimə aid əşyalar, fotolar və digər materiallar sərgilənir. İino UNO Muzeyi 100px İino noyabr 1992 elm Uçan naməlum obyektlərə və yadplanetlilərə həsr olunmuşdur. İino qəsəbəsi Yaponiyada "UNO-ların evi" kimi tanınır və qəsəbənin gəlir mənbələrindən biri UNO turizmidir. Muzey binası uçan boşqab formasındadır. Muzeydə UNO-lar və digər müəmmalara aid 935 CİA sənədi nümayiş etdirilir və sərgilər keçirilir.

 Gifu prefekturası 
 Ad Şəkil Şəhər Yaranma tarixi Növ Haqqında Su Muzeyi 100px Gifu aprel 2002 elm Muzeyin yerləşdiyi bina 1930-cu ildən 1960-cı illərə qədər Gifu şəhərinin su təchizat sistemi üçün mühərrik otağı istifadə olunmuşdur. Muzeydə su təchizatının tarixi haqqında məlumat verilir, nasoslar, debimetrlər və digər su təchizatları sərgilənir. Oqaki Poster Muzeyi 100px Oqaki 25 oktyabr 1996 incəsənət Yaponiyada poster incəsənətinə həsr olunmuş ilk və yeganə beynəlxalq muzeydir. Muzeydə posterlərin rəqəmsal verilənlər bazası yaradılmışdır. Burada poster sənətçilərinin sərgiləri fərdi keçirilir, müxtəlif ölkələrə aid posterlər sərgilənir.

 Hiroşima prefekturası 
 Ad Şəkil Şəhər Yaranma tarixi Növ Haqqında Miyoşi Mononoke Muzeyi 100px Miyoşi 26 aprel 2019 folklor Yaponiyada yokaylara həsr olunmuş ilk muzeydir. Miyoşi şəhəri Edo dövrünə aid "İno Mononoke Roku" adlı yokay nağılına görə tanınır. Yokaylar haqqında məlumatlar tarixi artefaktlar və interaktiv rəqəmsal quraşdırmalar vasitəsilə çatdırılır. Ziyarətçilər interaktiv rəqəmsal yokay kitabı ilə tanış ola və xüsusi kamera ilə yokaylarla şəkil çəkdirə bilərlər. Okunoşima Zəhərli Qazlar Muzeyi 100px Takehara aprel 1988 hərb Okunoşima adası Yaponiya İmperator ordusu tərəfindən zəhərli qazlar hazırlamaq üçün məkan kimi istifadə olunduğu üçün "zəhərli qazlar adası" ləqəbi ilə tanınır. Muzeydə zəhərli qaz istehsalında istifadə olunmuş ləvazimatlar, toksik maddələrin saxlanılması üçün qablar, qaz mərmilərinin qalıqları, qaz maskaları, qoruyucu geyimlər, zəhərli qazların Çində istifadə olunması barədə əmrləri əks etdirən sənədlər sərgilənir.

 Hokkaydo prefekturası 
 Ad Şəkil Şəhər Yaranma tarixi Növ Haqqında Çurui Nauman Fili Muzeyi 100px Makubetsu 2 avqust 1988 elm Yaponiyada nəsli kəsilmiş fil növü olan Nauman filinə həsr olunmuşdur. 1969-cu ildə Çurui (indiki Makubetsu) qəsəbəsində kəşf edilmiş Nauman fili fosili münasibətilə açılmışdır. Muzey binası yuxarıdan baxıldıqda fil formasını xatırladır: muzeyin mərkəzindəki günbəz gövdəni, dörd küncdə yerləşən sərgi otaqları ayaqları, giriş başı, 100 metr uzunluğunda olan "zaman yolu" adlı yol xortum və dişləri təmsil edirlər. Kitaiçi Venesiya İncəsənəti Muzeyi 100px Otaru 1988 incəsənət İtaliyanın Venesiya şəhərinin incəsənətinə həsr olunmuşdur. Həm Otaru, həm Venesiya kanallarına, şüşə məhsullarına və liman ticarətinə görə tanınır. Binanın interyeri, sərgiləri, mebellər və digər əşyaları Venesiya üslubundadır. Muzeydə orta əsrlərdə yaşamış Venesiya aristokratlarının dəbdəbəli həyat şəraiti yaradılmışdır. Muzeydə Venesiya incəsənətinə aid 3000-dən çox eksponat nümayiş etdirilir. Otaru Musiqi Qutusu Muzeyi 100px Otaru 1967 incəsənət Muzey musiqi qutularına həsr olunmuş ən böyük Yaponiya muzeyidir. Otaru hazırladığı musiqi qutularına görə tanınmış və "Yaponiyanın musiqi qutusu paytaxtı" kimi tanınmışdır. Muzeydə minlərlə musiqi qutusunun satışının təşkil olunması ilə yanaşı, Avropaya aid antik əşyalar, avtomat-mexanizmlər və musiqi qutularının tarixini əks etdirən dioramalardan ibarət olan kiçik sərgi fəaliyyət göstərir. Burada dünyanın ən böyük buxar saatı yerləşir. Sapporo İncəsənət Muzeyi 100px Sapporo 29 sentyabr 1990 incəsənət Sapporo İncəsənət Parkının tərkibinə daxildir. Sapporo şəhəri tərəfindən yaradılmış ilk ictimai incəsənət muzeyidir. Hokkaydo, xüsusilə, Sapporo şəhərindən olan sənətçilərin işlərinə həsr olunsa da, burada xarici sənətçilərin müasir incəsənət əsərləri, eləcə də, meşə və bəşəriyyət mövzusunda işlər də sərgilənir. Sapporo Pivə Muzeyi 100px Sapporo 1 iyul 1987 içki Yaponiyada pivəyə həsr olunmuş yeganə muzey olmaqla yanaşı, "Sapporo Breweries" pivə şirkətinin tarixini işıqlandırır. Muzeyin yerləşdiyi bina 1890-cı ildə tikilmiş və 1905–65-ci illərdə pivə zavodu kimi istifadə olunmuşdur.

 Hyoqo prefekturası 
 Ad Şəkil Şəhər Yaranma tarixi Növ Haqqında Avaci Şəhər Nakahama Minoru Pişik İncəsənəti Muzeyi 100px Avaci 15 mart 2000 incəsənət Rəssam Minoru Nakahama tərəfindən çəkilmiş pişik sumi-elərinə həsr olunmuşdur. Dünyada incəsənətə həsr olunmuş ilk pişik muzeyidir. İki mərtəbədən ibarət muzeydə pişikləri təsvir edən 120 rəsm və keramika məmulatı nümayiş etdirilir. Muzeyin kolleksiyasına 7000 pişik təsviri daxildir. Hakuşika Memorial Sake Muzeyi 100px Nişinomiya 17 fevral 1982 içki Yaponiyada açılmış ilk, eləcə də, yeganə sake və sakura muzeyidir. Nişinomiya şəhəri Edo dövründə sake sənayesinə görə məşhur olmuşdur. Burada sakenin hazırlanma prosesi nümayiş etdirilir, Amida-quruma kimi sake hazırlama alətləri sərgilənir. Hyoqo Prefektura İncəsənət Muzeyi 100px Kobe 6 aprel 2002 incəsənət Qərbi Yaponiyada yerləşən ən böyük modern və müasir incəsənət muzeyidir. Muzeydə Yaponiya və xarici ölkə sənətçilərinin hazırladığı rəsm əsərləri, qravürlər və digər sənət işləri sərgilənir. Muzeyin memarı Tadao Ando olduğu üçün burada ona həsr olunmuş daimi sərgi yerləşir. Kobe Lempvork Şüşə Muzeyi 100px Kobe 13 iyul 2005 incəsənət Dünyada şüşəçilik sənətinin lempvork üslubuna həsr olunmuş yeganə muzeydir. Muzeydə qədim dövrdən müasir dövrə qədərki vaxta aid 2000-dən çox lempvork iş sərgilənir. Bu işlər arasında yapon dilində tonbadama kimi tanınan lempvork muncuqlar, murrini, marbllar, şüşə heykəlciklər, stəkanlar var. Qenbudo Muzeyi 100px Toyooka 1971 geologiya Əsas mövzusu Qenbudo mağarasıdır. Burada müxtəlif qayalar, süxurlar, minerallar və fosillərlə yanaşı, ənənəvi Toyooka toxuculuğuna aid olan məhsullar sərgilənir. Eksteryeri heksaqonal sütunların formasında inşa olunmuşdur. Fosillər bölməsində triseratops və pterozavr fosilləri, eləcə də, Amerikada kəşf edilmiş tirannozavr skeleti sərgilənir.

 İşikava prefekturası 
 Ad Şəkil Şəhər Yaranma tarixi Növ Haqqında Kanazava Yasue Qızıl Vərəq Muzeyi 100px Kanazava 1974 incəsənət Dünyada qızıl vərəqə həsr olunmuş azsaylı muzeylərdən biridir. Kanazava şəhəri qızıl vərəq istehsalına görə tanınır. Sənətkar Yasue Takaaki tərəfindən açılmışdır. Muzeyin kolleksiyasına qızıl işləmə alətləri, müxtəlif istehsal mərhələlərində olan qızıl vərəqlər, parçalar, keramika məhsulları, şüşə qablar, heykəllər, kalliqrafiya işləri daxildir. Karakuri Memorial Muzeyi 100px Kanazava aprel 1996 elm Karakuri kuklaları ustası Ono Benkiçinin ixtiralarına və həyatına həsr olunmuşdur. Karakuri kuklaları ilə bağlı yeganə muzeydir. Muzey binası kitamaebune gəmilərinin formasında dizayn olunmuşdur. Muzeydə Ono Benkiçinin karakuri kuklaları, yazıları və digər ixtiraları sərgilənir. Kolleksiyaya 100-dən çox əşya daxildir.

 İvate prefekturası 
 Ad Şəkil Şəhər Yaranma tarixi Növ Haqqında İvate Sunami Memorial Muzeyi 100px Rikuzentakata 22 sentyabr 2019 memorial 2011-ci ilin martında baş vermiş Tohoku sunamisi hadisəsinə həsr olunmuşdur. Muzeydə sunaminin elmi və tarixi prespektivlərindən bəhs edir. Burada sunami nəticəsində zərər görmüş cisimlər (məsələn, maşınlar), hadisəni təsvir edən materiallar, hadisə qurbanlarının xatirələri nümayiş etdirilir.

 Kanaqava prefekturası 
 Ad Şəkil Şəhər Yaranma tarixi Növ Haqqında Kamakura Tarix və Mədəniyyət Muzeyi 100px Kamakura 15 may 2017 diyarşünaslıq Yaponiyanın qədim paytaxtlarından biri olmuş Kamakuranın mədəniyyət və tarixinə həsr olunmuşdur. Britaniya memarı Norman Fosterin şirkəti tərəfindən dizayn edilmiş fərdi evdə yerləşir. Muzeyin daimi sərgisində Çinin Sun və Yuan sülalələrinə aid dulusçuluq məmulatları, eləcə də, Yaponiyanın Seto, Tokoname, Atsumi və digər dulusçuluq üslublarına aid işlər sərgilənir. Yokohama Gəlincik Muzeyi 100px Yokohama 1 iyun 1986 incəsənət Gəlinciklərə həsr olunmuş muzeydir. Muzeydə 10.000-dən çox gəlincik və gəlinciklərə aid əşya nümayiş etdirilir. Muzeydə Avropaya aid antik biskvit gəlinciklər, feodal Yaponiya dövrünə aid karakuri avtomatları, müxtəlif mədəniyyətlərə aid etnoloji fiqurlar, Mikki Mausun vintaj üslubundakı kuklaları və ənənəvi yapon gəlincikləri saxlanılır. Yokohama Sahil Mühafizəsi Muzeyi 100px Yokohama 10 dekabr 2004 dənizçilik Yaponiyanın sahil mühafizə tarixinə və Yaponiya Sahil Mühafizə Xidmətinin fəaliyyətinə həsr olunmuşdur. Əsas eksponat 2001-ci ilin dekabrında Amami-Oşima döyüşü zamanı sahil mühafizə xidməti tərəfindən ələ keçirilmiş, Şimali Koreyaya məxsus olan casus gəmisidir. Muzeyin son hissəsi Yaponiya Sahil Mühafizə Xidməti tərəfindən istifadə olunan gəmi və təyyarələrə həsr olunmuşdur.

 Kioto prefekturası 
 Ad Şəkil Şəhər Yaranma tarixi Növ Haqqında Nintendo Muzeyi 100px Uci 2 oktyabr 2024 videooyun "Nintendo" şirkətinin tarixinə və məhsullarına həsr olunmuşdur. Muzey şirkətin Uci şəhərində yerləşən keçmiş fabrik binasında yaradılmışdır. Burada şirkətin tarixinə aid materiallar, nadir konsollar, prototiplər, interaktiv oyunlar, "Super Mario"nun atası Şiqeru Miyamotonun xüsusi imzası sərgilənir.

 Qunma prefekturası 
 Ad Şəkil Şəhər Yaranma tarixi Növ Haqqında Qunma Şüşə Sənəti Muzeyi 100px Şibukava 1998 incəsənət Modern üslubda hazırlanmış şüşə sənəti əsərlərinə həsr olunmuşdur. Fransanın Nansi bölgəsindən olan Emil Qalle və Daum qardaşları kimi şüşə sənətkarlarının əsərləri sərgilənir. Muzeydə şüşə sənəti ilə bağlı vorkşoblar keçilir və ziyarətçilər şüşədən öz əsərlərini yarada bilirlər.

 Mie prefekturası 
 Ad Şəkil Şəhər Yaranma tarixi Növ Haqqında Yapon Luvr Heykəltaraşlığı Muzeyi 100px Tsu 1987 incəsənət Muzeydə Luvrdakı məşhur heykəllərin replikaları sərgilənir. Luvr muzeyinin yeganə rəsmi qardaş muzeyidir. Muzeydəki heykəllər Luvr muzeyindəki məşhur heykəllərin replikalarıdır və hazırlanmasında Luvrun incəsənət departamentinin heyəti iştirak etmişdir. Muzeyin kolleksiyasına "Minoslu Venera", "Samotrikanın qanadlı zəfəri", "Nefertitinin büstü", "Diskobol", "Hammurapi qanunları", kimi heykəllər daxildir.

 Miyaqi prefekturası 
 Ad Şəkil Şəhər Yaranma tarixi Növ Haqqında Böyük Şərqi Yaponiya Zəlzələsinin Dağıntıları Kesennuma Şəhər Memorial Muzeyi 100px Kesennuma 10 mart 2019 memorial Tohoku zəlzələsi və sunamisinin səbəb olduğu dağıntılara həsr olunmuşdur. Muzey keçmiş Kesennuma Koyo liseyinin dördmərtəbəli binasının ərazisində yerləşir. Zərər görmüş lisey və ətrafındakı digər tikililərin mühafizə olunmuş dağıntıları muzeyin əsasını təşkil edir. Muzey fəlakətin səbəb olduğu dağıntıları nümayiş etdirmək məqsədini daşıyır. Kankaku Muzeyi 100px Osaki 4 avqust 2000 incəsənət Duyğu üzvlərinə (görmə, eşitmə, qoxu, dadbilmə, toxunma) həsr olunmuş ilk və yeganə Yaponiya muzeyidir.  söz yapon dilindən tərcümədə "duyğu" deməkdir. Muzeyin məqsədi duyğu üzvləri vasitəsilə insanlarda xəyal gücünü və həssaslığı inkişaf etdirməkdir. Ziyarətçilər muzeydə eşitmə, iyləmə, toxunma kimi təcrübələr yaşayaraq duyğu üzvləri haqqında maariflənə bilirlər. Kesennuma Köpəkbalığı Muzeyi 101px Kesennuma 1997 zoologiya Yaponiyada köpəkbalıqlarına həsr olunmuş yeganə muzeydir. Kesennuma şəhəri Yaponiyada köpəkbalığı ovu və köpəkbalığı xörəkləri ilə məşhurdur. Muzeydə köpəkbalıqlarının ekologiyası ilə bağlı məlumatlar verilir, köpəkbalığı modelləri nümayiş etdirilir. Polis Muzeyi 100px Tome oktyabr 1987 polis Yaponiyanın ilk polis muzeyidir. Muzey Tome polis məntəqəsinin keçmiş binasında yerləşir. Binanın tikintisinə 1887-ci ildə başlanılmış, 1889-cu ilin aprelində tamamlanmışdır. Muzeydə polis uniformaları və dustaqxana sərgilənir. Muzeyə 1926-cı ildə tikilmiş yanğın gözətçi qülləsi də daxildir.

 Naqano prefekturası 
 Ad Şəkil Şəhər Yaranma tarixi Növ Haqqında Matsumoto Tərəzi Muzeyi 100px Matsumoto avqust 1898 tarix Yaponiya tarixində istifadə olunmuş tərəzilərə və çəki nümunələrinə həsr olunmuşdur. Muzeyin yerləşdiyi bina 1902–1986-cı illərdə Takeuçi Çəki və Tərəzi Dükkanı kimi fəaliyyət göstərmişdir. Muzeydə ipəkqurdu qozalarının çəkisini ölçmək üçün hazırlanmış xüsusi tərəzilərin sərgisi yerləşir. Tateşina Oyuncaq Ayı Muzeyi 100px Tateşina 1995 oyuncaq Yaponiyanın ilk, dünyanın isə ən böyük oyuncaq ayı muzeyidir. Muzeydə 11.000-dən çox oyuncaq ayı nümayiş etdirilir. Muzeyin miniatür oyuncaq ayı kolleksiyasında dünyanın ən kiçik oyuncaq ayısı kimi Ginnesin Rekordlar Kitabına düşmüş oyuncaq ayı saxlanılır. Muzeyin oyuncaq ayı mağazası Yaponiyadakı ən böyük oyuncaq ayı mağazasıdır.

 Naqasaki prefekturası 
 Ad Şəkil Şəhər Yaranma tarixi Növ Haqqında Endo Şusaku Ədəbiyyat Muzeyi 100px Naqasaki 13 may 2000 ədəbiyyat Yaponiya romançısı Şusaku Endonun həyat və yaradıcılığına həsr olunmuşdur. Muzeydə Endonun həyat və yaradıcılığından bəhs edən 25.000-dən çox eksponat sərgilənir. Muzeyin sərgi otağında yazıçının əlyazmaları, ləvazimatları, iş masası nümayiş etdirilir.

 Niiqata prefekturası 
 Ad Şəkil Şəhər Yaranma tarixi Növ Haqqında İyoboya Muzeyi 100px Murakami aprel 1987 zoologiya Yaponiyada yaşayan qızılbalıqlara həsr olunmuşdur. Muzey Miomote çayının sahilində yaradılmış Qızılbalıq Parkının tərkib hissəsinə daxildir. "İyoboya" sözü Murakami şəhərinin dialektində qızılbalığı bildirmək üçün istifadə olunan sözdür. Tarixən qızılbalıqlar Murakami regionunun xalqı üçün əhəmiyyətli qida mənbəyi olmuşdur.

 Okayama prefekturası 
 Ad Şəkil Şəhər Yaranma tarixi Növ Haqqında Kasaoka Nal Yengəci Muzeyi 100px Kasaoka mart 1990 zoologiya Dünyada nal yengəclərinə həsr olunmuş yeganə muzeydir. Muzey nal yengəclərinin nəslinin kəsilməsinin qarşısını almaq məqsədilə yaradılmışdır. Muzey binası nal yengəci formasında dizayn edilmişdir. Muzeyin akvariumunda yetkinlik dövründə olan nal yengəcləri saxlanılır.

 Okinava prefekturası 
 Ad Şəkil Şəhər Yaranma tarixi Növ Haqqında Himeyuri Sülh Muzeyi 100px İtoman 23 iyun 1989 tarix Okinava döyüşü zamanı yaralı yapon əsgərlərə tibbi yardım göstərmiş Himeyuri tələbələrinə həsr olunmuşdur. Muzey Himeyuri qülləsinin yaxınlığında yerləşir. İki məktəbin əsas binası əsasında modelləşdirən muzey binasında müharibədən əvvəlki dövrü təsvir edən sənədlər, sahə xəstəxanasının dioraması və sağ qalmış Himeyuri tələbələrinin mesajları sərgilənir. Tsuşima-maru Memorial Muzeyi 100px Naha 22 avqust 2004 tarix İkinci Dünya müharibəsi zamanı 1944-cü ildə ABŞ donanmasına məxsus bir sualtı qayıq tərəfindən batırılmış Tsuşima-maru gəmisinin xatirəsinə həsr olunmuşdur. Burada Tsuşima-marunun marşrutu, vurulması və batırılması barədə ABŞ donanmasının qeydləri teleqraf mesajları və deşifrə edilmiş mətnlərlə birlikdə sərgilənir.

 Osaka prefekturası 
 Ad Şəkil Şəhər Yaranma tarixi Növ Haqqında Osaka Şəhər Kanalizasiya Elmi Muzeyi 100px Osaka 29 aprel 1995 elm Muzey Osaka şəhərində müasir kanalizasiya sisteminin 100 illiyini qeyd etmək məqsədilə keçmiş Ebie kanalizasiya suları təmizləmə qurğusunun ərazisində açılmışdır. Burada qədim kanalizasiya sistemləri haqqında məlumatlar verilir, suyun əhəmiyyəti və kanalizasiya sisteminin elmi əsası haqqında sərgilər yerləşir.

 Saqa prefekturası 
 Ad Şəkil Şəhər Yaranma tarixi Növ Haqqında Saqa Hava Şarı Muzeyi 100px Saqa 1 oktyabr 2016 aviasiya Saqa şəhəri Yaponiyada hava şarları ilə bağlı tədbirlərə görə tanınır. 1980-ci ildən etibarən şəhər Saqa Beynəlxalq Hava Şarı Festivalına ev sahibliyi edir. Muzeydə ava şarlarının tarixi, hava şarı yarışları haqqında informasiyalar təqdim olunur, müxtəlif formalarda olan hava şarı modelləri və Yaponiyanın ilk idarə olunan hava şarı modeli olan "Icarus-5" sərgilənir.

 Şimane prefekturası 
 Ad Şəkil Şəhər Yaranma tarixi Növ Haqqında Nima Qum Muzeyi 100px Nima 3 mart 1991 elm Quma həsr olunmuş muzeydə dünyanın ən böyük qum saatı saxlanılır. Muzey kompleksi altı şüşə piramida formasında tikilmişdir. Muzeydə qum akustikasını nümayiş etdirən sənət əsərləri kolleksiyası mövcuddur.

 Şizuoka prefekturası 
 Ad Şəkil Şəhər Yaranma tarixi Növ Haqqında Atami Seks Muzeyi 100px Atami 1980 mədəniyyət Yaponiyanın seks mədəniyyətinə həsr olunmuşdur. Yaponiyada fəaliyyət göstərən sonuncu seks muzeyidir. Muzeydə Edo dövrünə aid şunqalar və ipək prezervativlər, qədim taxta dildolar, seks oyuncaqları, holoqramlar, hentay kimi fetişləri təsvir edən heykəlciklər, abstrakt lüt manekenlər nümayiş etdirilir.

 Tokio prefekturası 
 Ad Şəkil  Yaranma tarixi Növ Haqqında Qaz Elm Muzeyi 100px Koto 17 mart 1986 elm "Tokyo Gas" şirkəti tərəfindən açılmış muzey qazın elmi xüsusiyyətlərinə həsr olunmuşdur. Muzeyin sərgisi interaktivdir, ziyarətçilər beş əsas duyğu üzvündən istifadə edərək qaz haqqında məlumatlar əldə edə bilirlər. Birinci mərtəbədə yerləşən qalereya otaqlarında enerjinin məişət həyatındakı rolu, qaz və alovun xüsusiyyətləri haqqında məlumatlar verilir. Tarixi qalereyada qazla bağlı tarixi eksponatlar sərgilənir. Qaz Muzeyi 100px Kodayra 1967 elm Tokionun ən böyük qaz şirkəti "Tokyo Gas"ın fəaliyyətinə və tarixinə həsr olunmuşdur. Tokio şəhərində qaz sənayesinin tarixi, eləcə də, qazın gündəlik həyatı rolu haqqında məlumat verir. Burada qazın Meyci dövründən etibarən tarixindən bəhs edən sərgilər yerləşir. Muzeydə xüsusi sərgilər, eskiz sərgiləri, konsertlər, ailə tədbirləri keçirilir. Muzeyin kolleksiyasına Meyci dövrünə aid 400 nişiki-e qravürü daxildir. Mequro Parazitologiya Muzeyi 100px Mequro 1953 elm Dünyada parazitlərə və parazitologiya elminə həsr olunmuş yeganə muzeydir. Burada müxtəlif parazit növlərini göstərən xəritələr və heyvan parazitləri nümayiş etdirilir. İkinci mərtəbə insan parazitlərinə həsr olunmuşdur. Muzeyin kolleksiyasına 45.000-dən çox parazit növü daxildir. Minato Şəhər Tarix-Diyarşünaslıq Muzeyi 100px Minato 2 noyabr 2018 diyarşünaslıq Minatonun tarixinə, mədəniyyətinə və təbiətinə həsr olunmuşdur. Muzey binası 1938–2002-ci illərdə İctimai Sağlamlıq İnstitutunun baş qərargahı kimi fəaliyyət göstərmişdir. Muzeydə Minatonun tarixinə həsr olunmuş (tarix öncəsi dövrdən müasir dövrə qədər) qalereyalar yerləşir. Muzeyin daimi kolleksiyasına Minatoda tapılmış artefaktlar, balıqqulağı qalıqları, balina skeleti və Comon dövrünə aid dulusçuluq məmulatları daxildir. Small Worlds Miniatür Muzeyi 100px Koto oktyabr 2023 miniatür Asiyada yerləşən ən böyük miniatür muzeyidir. Buradakı miniatürlər 1:80 miqyasında hazırlanmışdır. Muzey sərgisi 8 bölmədən ibarətdir. Kosmos mövzusunda olan bölməsi "Kosmos Mərkəzi" adlanır. Burada Kosmik şattl Stansiyası və Apollo kosmik stansiyasının detallı miniatürləri yaradılmışdır. Sumida Hokusay Muzeyi 100px Sumida 22 noyabr 2016 incəsənət Sumidada yaşamış ukiyo-e sənətçisi Hokusaya həsr olunmuşdur. "Kanaqavada böyük dalğa" əsərinin nüsxəsi də daxil olmaqla Hokusayın bir çox əsərinin nüsxəsi sərgilənir. Sərginin mərkəzindəki hissədə Hokusayın evinin replikası yaradılmışdır. Üçüncü mərtəbədə Hokusay ilə yanaşı digər ukiyo-e sənətçilərinin əsərləri sərgilənir. Şova Retro Qablaşdırma Muzeyi 100px Ome 23 oktyabr 2023 tarix Şova dövründə istifadə olunmuş məhsul qablaşdırmalarına həsr olunmuşdur. Muzeyin yerləşdiyi bina 1920-ci illərin əvvəlində mebel dükkanı kimi tikilmişdir. Muzey kolleksiyasına "Yeddi samuray" və "Tokio hekayəsi" kimi filmlərin posterləri, dərman reklamları, şirniyyat qablaşdırmaları, Coca-Cola məhsulları, Qodzilla və Ultramen kimi personajların kaycu fiqurları daxildir. Tokio "Göyqurşağı" Kanalizasiya Muzeyi 100px Koto 1997 elm Muzey Ariake Su Təmizləmə Mərkəzində açılmışdır. Tokio Metropolitan Hökumətinin Kanalizasiya Bürosu tərəfindən nəzarət olunan muzey kanalizasiya sistemi haqqında məlumat verir. Burada kanalizasiya borularının, nasos stansiyalarının, su təmizləmə mərkəzinin reproduksiyaları nümayiş etdirilir. Tokio Reklam Muzeyi 100px Minato 1 dekabr 2002 reklam Yaponiyada reklamçılığa həsr olunmuş yeganə muzeydir. Muzeydə Edo dövründə istifadə olunmuş reklam hiylələri, Şova dövrünün reklam posterləri, 330 min reklam materialı sərgilənir. Muzeyin kitabxanası Yaponiyada reklam kommunikasiyası sahəsində ixtisaslaşmış yeganə kitabxanadır.

 Toyama prefekturası 
 Ad Şəkil Şəhər Yaranma tarixi Növ Haqqında Uozu Gömülü Meşə Muzeyi 100px Uozu 1955 elm Şəhərdə kəşf edilmiş gömülü meşənin qalıqlarına və Toyama körfəzində müşahidə olunan ilğım hadisəsinə həsr olunmuşdur. Muzey fərqli dizaynda olan 3 binadan ibarətdir. Hər bir bina Uozo şəhərinin tarixinə aid üç əsas şeyi təmsil edir: Tatemon festivalı, sidr ağacı və zaman kapsulu. Burada Uozu gömülü meşəsinin kökləri və digər qalıqları (toxumlar, cücülər və s.) sərgilənir.

 Yamanaşi prefekturası 
 Ad Şəkil Şəhər Yaranma tarixi Növ Haqqında Kavaquçiko İncəsənət Muzeyi 100px Fucikavaquçiko 14 aprel 1991 incəsənət Fuci dağını əks etdirən əsərlərə həsr olunmuşdur.  Kavaquçi gölünün sahilində yerləşir. Fuci dağının şimalında açılmış ilk incəsənət muzeyidir. Burada Fuci dağını əks etdirən rəsm əsərləri, fotolar və qravürlər sərgilənir. Koyo Okadanın fotoları daxildir. 1999-cu ildən etibarən muzey Fuci Dağı Fotoqrafiya Müsabiqəsinə ev sahibliyi edir. Nirasaki Omura İncəsənət Muzeyi 100px Nirasaki 27 oktyabr 2007 incəsənət Muzey Yaponiya biokimyaçısı Satoşi Omura tərəfindən yaradılmış və Nirasaki şəhərinin rəhbərliyinə bağışlanmışdır. Onun "Omura kolleksiyası" 3000-dən çox əsərdən ibarətdir. Muzeydə müxtəlif yapon rəssamların əsərləri sərgilənir. Yukio Mişima Ədəbiyyat Muzeyi 100px Uozu 3 iyul 1999 ədəbiyyat Yazıçı Yukio Mişimanın həyat və yaradıcılığına həsr olunmuşdur. Muzey Mişimanın bir neçə əsərlərində hadisələrin baş verdiyi yer olan Yamanaka gölünün sahilində yerləşir. Muzeyin eksteryeri və həyəti Mişimanın Tokiodakı evi əsasında dizayn edilmişdir.

 Yamaquçi prefekturası 
 Ad Şəkil Şəhər Yaranma tarixi Növ Haqqında Yaponların Havay Adalarına Miqrasiyası Muzeyi 100px Suo-Oşima 8 fevral 1999 tarix Yaponların Havay adalarına miqrasiya tarixinə həsr olunmuşdur. Muzey Kaliforniyaya miqrasiya etmiş Çouemon Fukumotoya məxsus olmuş ikimərtəbəli iqamətgahda yerləşir. Muzeydə miqrasiya tarixinə aid tarixi materiallar və köhnə sənədlər, Havay adalarında istifadə olunmuş alətlər və məişət əşyaları, fotolar sərgilənir.

 İstinadlar 


Kateqoriya:Ölkələrinə görə muzey siyahıları
Muzeylər